અમદાવાદ: શહેરની સાબરમતી નદીમાં આત્મહત્યાના પ્રમાણમાં ઘટાડો થાય તે માટે મ્યુનિ. તંત્ર દ્વારા બ્રિજ ઉપર જાળી નાખવાની શરૂઆત કરાઇ છે, પરંતુ આત્મહત્યાના પ્રમાણમાં કોઇ ઘટાડો થાય તેવી શક્યતા જણાઇ રહી નથી. આજ સવારથી માત્ર બે કલાકની અંદર ફાયરબ્રિગેડની રેસ્ક્યૂ ટીમે સાબરમતી નદીમાંથી ચાર યુવકોની લાશ બહાર કાઢી હતી, જેમાં બહેરામપુરામાં રહેતા યુવકે પ્રેમ પ્રકરણમાં આત્મહત્યા કરી હોવાનું જાણવા મળ્યું છે. હાલમાં તમામ મૃતદેહને પીએમ અર્થે મોકલી સાબરમતી રિવરફ્રન્ટ ઇસ્ટ અને વેસ્ટ પોલીસે તપાસ હાથ ધરી છે.